lflage/wiki-talks huggingface dataset:
Keskustelu:Martin Motnik

message: Olen täydentänyt artikkelia, mielestäni tässä vaiheessa vähintääkin lupaava, ehkä jopa hyvä. Parannusehdotuksia, korjauksia, kielenhuoltoa? Mitä mieltä olette? Accept-Finland (keskustelu) 28. elokuuta 2022 kello 15.30 (EEST)
replies: text: Vähän jotenkin hajanainen artikkeli kokonaisuudessa, mutta lupaavaksi varmaan menee. --PtG (keskustelu) 2. syyskuuta 2022 kello 21.31 (EEST)

text: Kannatan lupaavaksi. --Kärrmes (keskustelu) 2. syyskuuta 2022 kello 23.43 (EEST)

text: Hyvä juttu. Jos tulee vielä mieleen jotakin erityistä, mitä kannattaisi lisätä tai korjata niin laittakaa vinkkiä. Jos vaikka vielä tulevaisuudessa saisi kehitettyä hyväksi. Accept-Finland (keskustelu) 7. syyskuuta 2022 kello 09.44 (EEST)

text: Lupaavaksi menee. Jatkoa ajatellen enemmän voisi olla Motnikin omasta kokemuksesta. --Ukas (keskustelu) 9. syyskuuta 2022 kello 17.52 (EEST)
Ollut arvioinnissa pari viikkoa ja saanut kannatusta lupaavaksi. Päätän arvioinnin, ja teen merkkaukset. Kiitos kommentoijille vinkeistä ja artikkelin parannuksista. Accept-Finland (keskustelu) 13. syyskuuta 2022 kello 08.37 (EEST)
Ei antanut lisätä wikidataan. "Saving this edit was blocked and should be done only by administrators or trusted users." Accept-Finland (keskustelu) 13. syyskuuta 2022 kello 08.47 (EEST)
</div>
thread_title:  Laatuarviointi
Keskustelu:Mahnovštšyna

message: Enwikin Anarkismi-wikiprojektin keskustelussa selvisi hiljattain että nimi "Vapaa Territorio" Mahnovštšynalle on ns. Citogeneesiä, eli sana on alun perin wikipedialaisen keksimä ja sitten levinnyt muualle. Maddy from Celeste (keskustelu) 29. elokuuta 2022 kello 13.34 (EEST)
replies: text: Myöskin tuo lippu joka tuossa oli, ei ilmeisesti ole ollut Mahnon käyttämä. Maddy from Celeste (keskustelu) 29. elokuuta 2022 kello 13.39 (EEST)
thread_title: "Vapaa Territorio"

message: Kun artikkelissa ei kerrota (lähdekin tarvitaan) anarkismista, on omaa keksintöä luokitella se anarkismiksi. --Abc10 (keskustelu) 11. helmikuuta 2023 kello 11.04 (EET)
thread_title: Luokitus
Keskustelu:Mielipide

message: vuonna 2017 on ollut rovaniemellä kasvatustieteen päivät jonka teema oli Osallistu ja osaa . ennakko-ohjelmassa ei ollut hänen nimeään, mutta se ei poista sitä että hän on voinut puhua siellä aiheesta Mielipide, jonka pohjalta hän on voinut itse kirjoittaa lähteen teksti. Minusta on outoa, että lähteellä varustettu teksti poistetaan .Ymmärtäisin jos ei olisi lähdettä.–2001:14BB:A0:85BE:608D:A691:D12C:660E 29. elokuuta 2022 kello 17.51 (EEST)

message: Filosofian alaan liittyväksi tyngäksi merkitty artikkeli ei tässä muodossaan ole kovin hyödyllinen. Määritelmä on lähteetön. Se, miten mielipiteet muodostuvat, on lähteistetty alakouluikäisille suunnatulla oppimateriaalilla ja Aamulehdellä. Asiallisesti ottaen ihmisten omat luulot siitä, mitkä asiat heidän mielipiteisiinsä vaikuttavat, eivät ole kovinkaan päteviä, joten rivitamperelaisten käsitykset aiheesta eivät ole tässä hyvä lähde. Seuraava virke itseluottamuksen lisäämisestä on irrallinen, ja sekin on lähteistetty saman sanomalehden toisella jutulla. Mielipiteen käsite jää määrittelemättä. Sitä ei myöskään eroteta lähikäsitteistä kuten uskomuksista, käsityksistä, tiedosta tai asenteista. Mielipiteet Suomessa -lukuun jälleen kerran lisätty tieto, että Aamulehden mukaan vuonna 2018 ihmisten mielipiteisiin vaikutti kolmanneksi eniten silloinen hallitus (eli puhutaan Juha Sipilän hallituksen viimeisestä vuodesta), vaikuttaa hieman irralliselta, kun ottaa huomioon, että mielipiteessä on kyse globaalista kaikkia kulttuureja koskevasta ilmiöstä.--Matthäus Gehägeberg (keskustelu) 29. marraskuuta 2022 kello 17.58 (EET)
thread_title:  Artikkeli kirjoitettava uudelleen paremmilla lähteillä
Keskustelu:Shipping

message: Tätä on suomeksi yleisesti kutsuttu paritukseksi tai shippaamiseksi ("tää on mun suosikkiparitus" tai "shippaan näitä kahta"). Muutamaa opinnäytetyötä virallisempaa lähdettä en löytänyt. Onkohan ne tarpeeksi virallisia lähteitä Wikipediaan? -- Vilutar (keskustelu) 29. elokuuta 2022 kello 22.48 (EEST)
thread_title: Suomeksi
Keskustelu:Katrín Jakobsdóttir

message: Lupaavan tasolle. --2001:14BA:A01E:B300:9C2C:679:7E54:F232 30. elokuuta 2022 kello 16.01 (EEST)
replies: text: Musta tähän voisi ainakin lisätä 2021 vaaleista, joissa Katrín sai uuden mandaatin, vaikka hänen puolueensa menetti varsin paljon paikkoja. --PtG (keskustelu) 2. syyskuuta 2022 kello 21.28 (EEST)
replies: text: :Mielestäni aika hyvän oloinen artikkeli, mutta kuten PtG sanoi, niin viimeaikaisista tapahtumista voisi vielä kirjoittaa lisää. Miihkali (K • M) 10. lokakuuta 2022 kello 08.04 (EEST)
Kukaan ei ottanut koppia kehittämisestä. --PtG (keskustelu) 20. lokakuuta 2022 kello 21.14 (EEST)
</div>
thread_title: Laatuarviointi
Keskustelu:M142 Himars

message: Artikkelin nimi on ehdotettu muutettavaksi muotoon M142 HIMARS, mutta tällaiset nimet voi kirjoittaa suomen kielessä joko pelkällä isolla alkukirjaimella tai kokonaan isolla (ks. Kielitoimiston ohjepankin ohje Lyhenteet: isot vai pienet kirjaimet? ja vrt. artikkeli Nato). --Silvonen (keskustelu) 30. elokuuta 2022 kello 17.48 (EEST)
thread_title:  Artikkelin nimi 

message: Nyt kun eräs alkoi kirjoittamaan kyseisen aseen käyttöhistoriasta, tällä kertaa alustavasti Ukrainassa, ja toinen näki parhaaksi tämän osion poistaa, niin heräsipä mieleen kysymys yleisemmällä tasolla. Mikä on yleinen käytäntö asejärjestelmien käyttöhistoriasta kirjoittamisen suhteen, jos se ei vaikkapa nyt Himarsin tapauksessa ole merkittävää? Tulisiko vastaavat poistaa kaikista asejärjestelmien artikkeleista ja sisällyttää trivia aseen käytöstä ainoastaan sota-artikkeleihin? --Ximonic (keskustelu) 12. tammikuuta 2023 kello 00.33 (EET)
replies: text: Ei niitä varmaan kategorisesti tarvitse poistaa, mutta tässä artikkelissa näytti oudolta, kun yksi ajankohtainen sota oli nostettu noin näkyvästi esiin. Käyttöhistoria sopivassa määrin kuuluu myös aseartikkeliin, mutta historiakuvausten pitäisi olla tasapainoisia. -188.238.168.236 12. tammikuuta 2023 kello 09.19 (EET)
replies: text: : Pidän perin kummallisena aseen käyttöä kuvaavan osuuden poistamista, kun Ukrainassa on kyse Euroopan ja Suomenkin kannalta merkittävimmästä sodasta toisen maailmansodan jälkeen. Ehdottomasti olisi paikallaan kertoa aseen käytöstä ja kyvykkyyksistä tässä sodassa. Sotasensuurin vuoksi toki esimerkiksi osa tappiotiedoista taitaa pysyä piilossa jokusen tovin.--Paju (keskustelu) 15. syyskuuta 2023 kello 21.55 (EEST)
thread_title:  Käyttöhistorian poisto
Keskustelu:Aavikkokissa

message: Ehdotan lupaavaksi tai hyväksi. Perustiedot tässä ainakin on, ja keksin ainoastaan pieniä lisäyksiä, joita ilmankin pärjää. Esimerkiksi enwikissä on pitkä ”ruokalista”, joka on mielestäni aivan liian yksityiskohtainen. Joitakin lisäyksiä saatan kuitenkin vielä tehdä. Väritystä yms. on kuvailtu hieman eri tavoin eri lähteissä, mutta yksinkertaisuuden vuoksi olen päättänyt seurata asiassa vain yhtä lähdettä. Aavikkokissa on suomenkielisissä lähteissä yleisin nimi, mutta Eläintieto-kirjassa se on arokissa (joka yleensä tarkoittaa manulia) ja Eläinten Villi Maailma -keräilysarjassa aasianvillikissa. Pitäisikö tuo arokissa mainita, vai onko vain parempi unohtaa se vanhentuneena nimenä? Jos sen mainitsee, olisi hyvä siirtää Arokissa-artikkeli nimelle Manuli. Sen sijaan Eläinten Villi Maailma tuskin kelpaa lähteeksi. --Paranaja (keskustelu • muokkaukset) 31. elokuuta 2022 kello 23.43 (EEST)
replies: text: Johdanto voisi olla kattavammin artikkelin tiivistelmä. Sitten voisin kannattaa hyväksi. --PtG (keskustelu) 3. syyskuuta 2022 kello 08.28 (EEST)
replies: text: : Laajensin johdantoa niin, että siinä on hieman tietoa artikkelin kaikista osioista. Ajattelin laittaa toiseksi virkkeeksi ”Luokittelun lisäksi on epäselvyyttä siitä, missä levinneisyysalueen rajat kulkevat”, mutta jätin sen pois. Ehkä johdannossa ei kannata kovin paljon painottaa sitä, mitä ei tiedetä. --Paranaja (keskustelu • muokkaukset) 3. syyskuuta 2022 kello 12.27 (EEST)
replies: text: :: Kannatan hyväksi.  --PtG (keskustelu) 4. syyskuuta 2022 kello 22.57 (EEST)

text: Tässä on perusasiat ja varmaan vähän enemmänkin, eli hyväksi. Jos arokissa on joissain muissakin lähteissä tämä alalaji, voi senkin mainita. Muutenhan se saattaa olla ihan vaan virhe yksittäisessä kirjassa. J.K Nakkila (keskustelu) 7. syyskuuta 2022 kello 15.13 (EEST)
Kannatusta on tullut, joten arkistoin ja merkitsen hyväksi. --Paranaja (keskustelu • muokkaukset) 15. syyskuuta 2022 kello 01.39 (EEST)
</div>
thread_title:  Laatuarviointi
Keskustelu:Siikakoski (Vuohijärvi)

message: Tässä kirjoitetaan vesivoimalaitoksesta, eikä koskesta. Onko vastustusta, kun aion muutta nimen muotoon Siikakosken vesivoimalaitos.--J Hokkanen (keskustelu) 1. syyskuuta 2022 kello 17.48 (EEST)
thread_title:  Nimi?
Keskustelu:Charles B. McVay III

message: Pitäisikö tämä poistaa? Muokkaaja ei vaivautunut tekemään lähteitä vaan lätkäisi lähteetönmallineen ja odottaa että joku lähteet lisää. --2001:14BB:AC:F011:309B:9EF8:2AB3:6720 2. syyskuuta 2022 kello 21.26 (EEST)

message: Yst. terv.: -aloitan lähteistyksen, joskaan mitään täydellistä, joka ikiseen pilkun väliin osuvaa en voi siitä saada. Ytl.-Ari-69- (keskustelu) 3. syyskuuta 2022 kello 21.54 (EEST)
replies: text: Artikkeliin voisit lisätä tietoja aiheesta eikä aluksesta ja ydinpommista... toisaalta mitään sellaista et saa lisätä mitä ei ole lähteissä.--Kippari1 (keskustelu) 4. syyskuuta 2022 kello 08.35 (EEST)
thread_title:  Teen sen kyllä itse ihan.
Keskustelu:Luettelo Ukrainan luonnonsuojelualueista

message: Mielipide/ Tiedoksi: Tämä irrallinen artikkeli on niin puutteellinen, muusta sisällöstä erillinen ja lähestymiseltään kapea-alainen, että se on mielestäni syytä korvata kokonaan uudelleenkirjoitetulla artikkelilla! 
Ajatuksena olisi laatia artikkeli, jossa olisi ainakin johdanto-osa ja sorttaava taulukko ainakin korkeamman tason suojelualueista (biosfäärialuesta, luonnonpuistoista, kansallisen tason kansallispuistoista). Tämä voitaisiin lähteistää kunnolla, pitää ajantasalla ja linkittää wikidatassa muunkielisiin Ukrainan luonnonsuojelualueiden artikkeleihin. Artikkelissa listattavat kansainvälisen luokittelun ylimmän (IUCN:n 1. kategorian) suojelukategorian alueet löytynevät esimerkiksi Ukrainan ympäristönsuojelun ja luonnonvarainministeriön sekä valtiollisen "Ukrainan luonnonpuistorahaston" sivustojen kautta (mm. Parks and reserves ). Pikasilmäyksellä vaikutti, että tämän tason suojelualueverkoston kattavuutta biodiversiteetin näkökulmasta on tarkasteltu esimerkiksi tässä artikkelissa (2016, ); parempiakin yleistarkasteluja löytynee kunhan tiedonhakua/louhintaa ryhtyisi tekemään enemmän. Osalle suojelualueista löytyy mm. tietosanakirja-artikkeleita, vaikkapa Encyclopedia of Ukrainen sisällöstä luokkaa puolet kattavan nettitietosanakirjan kansallispuistoartikkeleista  ja luonnollisesti ukrainankielisistä verkkotietoisanakirjoista. --Paju (keskustelu) 3. syyskuuta 2022 kello 14.26 (EEST)
replies: text: Yritän mahdollisesti viikonloppuna 3.-4.9.2022 laatia pohjan korvaavalle artikkelille. --Paju (keskustelu) 3. syyskuuta 2022 kello 14.30 (EEST)

text: Unescon sivusto listaa ja kuvaa esimerkiksi kahdeksan ukrainalaista biosfäärialuetta. Muutamasta näistä on jo artikkeli (vanhentunein viittein), useimmista ei. Näiden tietoja  keräilen parhaillaan perustiedoin ja valokuvan kera LA-artikkelin Luettelo Viron kansallispuistoista -tyyliseksi taulukoksi. --Paju (keskustelu) 3. syyskuuta 2022 kello 16.28 (EEST)
thread_title:  Sisältö kokonaan uusiksi
Keskustelu:Luettelo animaatiosarjan Avatar hahmoista

message: === Miten tulenvaltias kirjoitetaan? ===
Tässä luettelossa se on kirjoitettu isolla ja erikseen eli kirjoitetaanko se:
replies: text: a. tulenvaltias

text: b. Tulenvaltias

text: c. tulen valtias

text: d. Tulen valtias?
Vai jollain muulla tavalla?
Luurankosoturi(…∴… • ­­­­­­­­-=≡ • ~≈) 4. syyskuuta 2022 kello 15.19 (EEST)
=== Mitä Ursalle tapahtui? ===
Mitä Zukon ja Azulan äidille Ursalle tapahtui? Sarjassa Ursa katosi, kun teki kaikkensa pitääkseen Zukon elossa, kun silloinen tulenvaltias Azulon määräsi Ozain tappamaan Zukon (katso tarkemmin artikkelista Ozain, Azulonin tai Ursan kohdalta). Ursa kuitenkin nähdään Avatar: The Last Airbender -sarjan tapahtumien lopussa, kun Azulaa kruunattiin tulenvaltiaaksi ja Ursa ilmestyi peiliin katsomaan sitä. Oliko Ursa peilissä vai oliko se vain peilikuva, kun Ursa asteli palatsiin? Artikkelissa kerrotaan nyt Ozain myrkyttäneen Azulonin. Tekikö varmasti Ozai sen vai olisiko se voinut olla Ursa? Näihin voisi löytyä vastauksia sarjakuvista, jos joltain löytyy? Luurankosoturi(…∴… • ­­­­­­­­-=≡ • ~≈) 4. syyskuuta 2022 kello 15.19 (EEST)

text: Näköjään Avatarille on oma wikinsä. Laitoin sen perusteella mitä Ursalle tapahtui. Luurankosoturi ✉️ 25. syyskuuta 2023 kello 19.20 (EEST)
thread_title:  Korjattava-mallineen selvennys 

message: Tässä luettelossa se on kirjoitettu isolla ja erikseen eli kirjoitetaanko se:
replies: text: a. tulenvaltias

text: b. Tulenvaltias

text: c. tulen valtias

text: d. Tulen valtias?
Vai jollain muulla tavalla?
Luurankosoturi(…∴… • ­­­­­­­­-=≡ • ~≈) 4. syyskuuta 2022 kello 15.19 (EEST)
thread_title:  Miten tulenvaltias kirjoitetaan? 

message: Mitä Zukon ja Azulan äidille Ursalle tapahtui? Sarjassa Ursa katosi, kun teki kaikkensa pitääkseen Zukon elossa, kun silloinen tulenvaltias Azulon määräsi Ozain tappamaan Zukon (katso tarkemmin artikkelista Ozain, Azulonin tai Ursan kohdalta). Ursa kuitenkin nähdään Avatar: The Last Airbender -sarjan tapahtumien lopussa, kun Azulaa kruunattiin tulenvaltiaaksi ja Ursa ilmestyi peiliin katsomaan sitä. Oliko Ursa peilissä vai oliko se vain peilikuva, kun Ursa asteli palatsiin? Artikkelissa kerrotaan nyt Ozain myrkyttäneen Azulonin. Tekikö varmasti Ozai sen vai olisiko se voinut olla Ursa? Näihin voisi löytyä vastauksia sarjakuvista, jos joltain löytyy? Luurankosoturi(…∴… • ­­­­­­­­-=≡ • ~≈) 4. syyskuuta 2022 kello 15.19 (EEST)
replies: text: Näköjään Avatarille on oma wikinsä. Laitoin sen perusteella mitä Ursalle tapahtui. Luurankosoturi ✉️ 25. syyskuuta 2023 kello 19.20 (EEST)
thread_title:  Mitä Ursalle tapahtui?
Keskustelu:Kanttila

message: Artikkelin rakennetta tulisi korjata niin, että yksityiskohtaiset selostukset omistaja NCCn joistakin pikkuyksityiskohdista siirettäisiin johdannosta kronologiseen tarkasteluun ao. kohtaan ja vastaavasti johdanto muodostaisi lyhyen yhteenvedon koko artikkelin sisällöstä niin että kaikki johdannossa sanottu löytyisi lähteistettynä alempaa. --Urjanhai (keskustelu) 6. syyskuuta 2022 kello 09.46 (EEST)
thread_title: Artikkelin rakenne
Keskustelu:Kuopion työväentalo Torppa

message: Työväentalo ei ole nykyinen Minna Canthin talo eli Kanttila. Sekaannuksen voi aiheuttaa se, että rakennukset ovat tyyliltään hiukan samanlaiset ja sijaitsevat samassa korttelissa, molemmat nykyisen Minna Canthin kadun varrella. Työväentalo on Piispankadun kulmassa ja Minna Canthin talo Kuninkaankadun kulmassa. -- Htm (keskustelu) 6. syyskuuta 2022 kello 11.25 (EEST)
replies: text: Luetteloartikkelissa Luettelo Kuopion julkisista taideteoksista ja muistomerkeistä löytyy rakennuksen seinästä ottamani valokuva "Työväentalon muistolaatta" (1969). Muistolaatta sijaitsee Piispankadun puolella numerokyltin Piispankatu 16 alapuolella. Kyseinen aiempi työväentalo (Minna Canthin katu 20) sijaitsee Kanttilan eli Minna Canthin talon kanssa samassa korttelissa, mutta 20-40 m Kanttilasta itään, tai kuten edellä kerrotaan, Minna Canthin kadun ja Piispankadun kulmassa. Google Earthin mukaan talon muutamaa vuotta aiemmin uusittu peltikatto on 4/2021 ja 7/2021 kuvien välissä saanut punaisen kattomaalin muun korteelin tapaan. Punainen katto näkyy myös Kuopion karttapalvelun vuoden 2022 ilmakuvassa (ortokuva). Syyskuussa 2018 otetuissa kuvissa rakennus näkyy Kanttilan viereisenä rakennuksena tuomiokirkon suunnalta otetussa yleiskuvassa. Vanhaa työväentaloa en tuolloin erikseen kuvannut. Voisi olla hyvä kuvata talo uuden kattovärin kanssa, jos asiaa pidetään tärkeänä. Tarvittaessa voisin laittaa kohteen syksyllä itse kuvauttavien kohteiden listaan. Useita kuvaustarpeita Kuopiosta on jo odotuslistalla.--Paju (keskustelu) 12. lokakuuta 2022 kello 15.50 (EEST)+ 16.01 (EEST, edit)
thread_title:  Työväentalo ja Minna Canthin talo
Keskustelu:Puolan–Neuvosto-Venäjän sota

message: 1. Ed teksti: "Puolan–Neuvosto-Venäjän sota (helmikuu 1919 − maaliskuu 1921) oli aseellinen konflikti yhtäältä Neuvosto-Venäjän ja Neuvosto-Ukrainan ja toisaalta Puolan ja Ukrainan kansantasavallan välillä."
* Tähän sotaan ei pidä sekoittaa Neuvosto-Ukrainaa ja Ukrainan kansantasavaltaa sekä kahta muuta sotaa ilman parempaa selvitystä.
2. Ed teksti: "Yleistilanteeseen eli venäläisten, ukrainalaisten ja puolalaisten suhteisiin vaikutti vielä Länsi-Ukrainan kansantasavalta, joka oli sotinut sekä puolalaisia vastaan Galitsiassa että romanialaisia vastaan Pohjois-Bukovinassa. Länsi-Ukrainan kansantasavalta haki suojaa Ukrainan kansantasavallalta liittyen siihen, mutta hintana sille, että Puola olisi tukenut Ukrainan kansantasavaltaa Neuvosto-Venäjää vastaan oli se, että sen alue sovittiin luovutettavaksi Puolalle."
* Asia on paremmin artikkelissa Länsi-Ukrainan kansantasavalta, kohdissa Ukrainan yhdistymishanke ja Länsi-Ukrainan puolustautuminen (mutta ilman lähdettä).
Ed kirjoittajaa näyttää kiinnostaneen Länsi-Ukrainan pienen alueen liittäminen Puolaan, jolla ei ollut juuri mitään merkitystä. Ukrainassa on ollut 3 valtiota: pienehkö Länsi-Ukrainan kansantasavalta, suuri Ukrainan kansantasavalta (nykyistäkin suurempi) ja Ukrainan sosialistinen neuvostotasavalta (alkuaan nukkehallitus). Kustakin on artikkelinsa Wikipediassa. Perustuslain säätämistä koskevassa kansanäänestyksessä 1917 lopulla bolshevikit saivat vain 10% äänistä. Niinpä heidän johtajansa lähtivät Kiovasta Harkovaan, liittyivät Krivyi Rihin ja Donetskin neuvostojen kanssa ja julistivat edustavansa kaikkia Ukrainan neuvostoja. Tämän perusteella bolshevikit väittivät edustavansa myös koko Ukrainaa. "Näin luotiin nukkemiehityshallitus", toteaa ukrainankielinen Wikipedia. Lopulta Neuvosto-Venäjä valloitti Ukrainan. -- Jari Rauma (keskustelu) 7. syyskuuta 2022 kello 22.20 (EEST)
replies: text: Viite 2 (Pilipenko: Ukrainan historia, s.147–149) poistettu (2 kohtaa). Sivut ovat Länsi-Ukrainan historiaa. Sivuilla ei mainita Neuvosto-Venäjää, ei kapinaa Puolaa vastaan eikä alueen luovutusta Puolalle. Ehkä korjaan artikkelia myöhemmin. -- Jari Rauma (keskustelu) 9. syyskuuta 2022 kello 16.24 (EEST)
thread_title:  Johdanto – sodan osapuolet
Keskustelu:Amispop

message: Terminä on jo aiemmin Wikisanakirjassa ja mielestäni aiheena epämerkittävä etenkin, kun kyseessä ei ole yleisesti käytetty tai kovin laajalle levinnyt termi. Wikisanakirjan artikkeli riittänee tässä vaiheessa. Esitän poistoa.--Tridon1971 (keskustelu) 9. syyskuuta 2022 kello 06.48 (EEST)
replies: text: Palautettava ohjaukseksi sanakirjaan. Iivarius (keskustelu) 9. syyskuuta 2022 kello 13.39 (EEST)

text: Artikkelin aloittajalle voisi ilmoittaa kyseenalaistuksesta, kuten tapoihin kuuluu. Olisi mukavaa kuulla hänenkin näkemys. --Kärrmes (keskustelu) 10. syyskuuta 2022 kello 07.36 (EEST)
replies: text: :Puiron, joka on alkuperäisen Wikisanakirja-artikkelin muuttanut normiartikkeliksi, on saanut ilmoituksen kyseenalaistuksesta. Sen sijaan alkuperäiselle eli sanakirja-artikkelin tehneelle ei ole ilmoitettu - en nähnyt sitä tarpeelliseksi, koska alkuperäinen artikkeli on vuodelta 2008. Tridon1971 (keskustelu) 10. syyskuuta 2022 kello 09.05 (EEST)
replies: text: ::Juu, näin minä tosiaan tulkitsin; lisäsin Puironille ilmoituksen. @Ville Siliämaa saa nyt tästä varmuuden vuoksi ilmoituksen, mikäli tarvitse. Uskoisin hänen kyllä seuraavan ihan ylläpitäjyydenkin takia jo näitä hommia. Iivarius (keskustelu) 10. syyskuuta 2022 kello 21.41 (EEST)
replies: text: :::Mielestäni mikään ei ole muuttunut ajan saatossa, eli ohjaus wikisanakirjaan riittää edelleen. --Ville Siliämaa (keskustelu) 10. syyskuuta 2022 kello 22.42 (EEST)
thread_title:  Merkittävyys
Keskustelu:Ville Suhonen

message: Ei tuo lisäarvoa. Kotimainen nimi antaa jo valmiiksi vihiä kansallisuudesta. Artikkelikuvaukseen on annettava keskeiset ja oleelliset seikat. Suomalaisuutta ei tarvitse ylikorostaa. Jatketaan artikkelin ehostusta. 👍 ToniTurunen (keskustelu) 9. syyskuuta 2022 kello 21.22 (EEST)
replies: text: Suomalaisuus ei ole Wikipediassa oletus, ja siksi on tärkeää kertoa henkilön kansallisuus tai kansalaisuus, vaikka se olisi suomalainen. Wikipediassa ei myöskään puhuta esimerkiksi ”kotimaisesta kirjallisuudesta” vaan suomalaisesta kirjallisuudesta eikä ”maamme lajistosta” vaan Suomen lajistosta. --Paranaja (keskustelu • muokkaukset) 24. lokakuuta 2022 kello 12.08 (EEST)
thread_title:  Maininta kansallisuudesta pois artikkelikuvauksesta
Keskustelu:Kongressi-Puola

message: 1 grosz polski 1822 Z MIEDZI KRAIOWEY nowe bicie awers.jpg|Puolan penni vuodelta 1822
Coat of arms of Congress Poland 1853.png|Alkaen "Venäjän keisarien myöntämät Puolan kuningaskunnan jalot vaakunat".
Coat of Arms of Russian Empire 2.jpg|Puolan vaakuna venäläisen Kotkan siivissä. 1830
Герб Польский. 1832.gif|Puolan vaakuna vuodelta 1832
Herb Królestwa Polskiego, wzór z 1842.jpg|Venäläinen kaksipäinen kotka puolalaisella rintahaarniskalla. 1842
Greater Coat of Arms of the Russian Empire 1856.jpg|Venäjän keisarikunnan suuressa vaakunassa. 1856
1857 g gerb polskij polsha carstvo polskoe.png|Titulaarin vaakunan piirros. 1857
Герб царства Польского.gif|Keisarikunnan suuresta vaakunasta vuodelta 1883. Vaakunan kruunaa Anna Ioannovnan kruunu
COA Królestwo Polskie.png|Durasovin herbaariosta. 1907
Tämä on modernia fantasiaa 2000-luvulle.
File:Great Coat of Arms of Congress Poland.svg
Mitkä lähteet tarjoavat kuvan tai tekstin kuvauksen tästä vaakunasta? --Лобачев Владимир (keskustelu) 12. syyskuuta 2022 kello 13.02 (EEST)
???--Ongoingday (keskustelu) 18. syyskuuta 2022 kello 14.35 (EEST)
replies: text: Totta kai eri taiteilijoiden maalaamat / piirtämät vaakunat näyttävät enemmän tai vähemmän erilaisilta, mutta tämä on epärelevanttia kunhan vain heraldinen selitys on sama. Lisäksi sinä, Ongoingday, jostain syystä yritit (tai yrität) tuputtaa Suomen kenraalikuvernöörin vaakunaa Suomen suuriruhtinaskunnasta kertovaan artikkeliin paikalle, jossa suuriruhtinaskunnan vaakuna pitäisi olla. Suosittelen vilpittömästi ja lämpimästi laaja-alaisempaa perehtymistä heraldiikkaan. – Sullay (Keskustelkaamme siitä) 19. syyskuuta 2022 kello 16.34 (EEST)
replies: text: :Joulukuuta 1856 hyväksyttiin Puolan tsaarin vaakuna (keisarikunnan Suuri vaakuna): perinteinen puolalainen kilpi kruunattiin "Puolan kuningaskunnan kruunulla". Ongoingday (keskustelu) 20. syyskuuta 2022 kello 08.13 (EEST)
thread_title:  vaakuna
Keskustelu luokasta:Lakkautetut suomalaiset ylioppilaslehdet

message: Muissa vastaavissa luokissa nimen alku on mallia "Ilmestymästä lakanneet suomalaiset...". Pitäisikö tämä nimetä samalla mallilla?--MAQuire (keskustelu) 10. syyskuuta 2022 kello 16.49 (EEST)
replies: text: Toki olisi loogisempaa tässäkin yhdistää yhdeksi luokaksi eikä eritellä toiminnan lopettamisen syyn perusteella. --2001:14BB:CD:CFEB:0:0:3103:2901 11. syyskuuta 2022 kello 00.01 (EEST)
replies: text: : Hyvä pointti ja noin kannattaisi tehdä. Enpä tullut ajatelleeksikaan. --Smaug the Golden (keskustelu - muokkaukset - lokit) 28. syyskuuta 2022 kello 01.35 (EEST)
thread_title:  Luokan nimi
Keskustelu Wikipediasta:Viikon kilpailu/Viikon kilpailu 2022-36

message: Jyrki Siukonen tulee kilpailuun mukaan luokan Suomalaiset rockrumpalit kautta. Ketju pitäisi katkaista luokasta Rock tai aikaisemmin.--MAQuire (keskustelu) 10. syyskuuta 2022 kello 18.06 (EEST)
Samoin luokka Hip hop pitäisi ottaa pois. Molemmat lähtee, jos otetaan pois luokka Englanninkieliset sanat ja sanonnat.--MAQuire (keskustelu) 10. syyskuuta 2022 kello 18.20 (EEST)
replies: text: Jees, katsotaan toimiiko noin.--Veli Himmeä (keskustelu) 11. syyskuuta 2022 kello 07.34 (EEST)
thread_title:  Rajattavia luokkia